recursal/SuperWikiNEXT-32B huggingface dataset:
**கொமோதினி** (Komotini கிரேக்கம்: Κομοτηνή‎, துருக்கியம்: Gümülcine, பல்கேரிய: Комотини) கிழக்கு மாசிதோனியா மற்றும் வடகிழக்கு கிரேக்கத்தின் திரேசு பகுதியில் உள்ள ஒரு நகரமாகும். இது ரோதோப்பின் தலைநகரம். இந்த நகரம் 1973 இல் நிறுவப்பட்ட தெமோக்ரிடசு பல்கலைக்கழகத்தின் தாயகமாகும். கொமோதினியில் கணிசமான அளவு துருக்கிய மொழி பேசும் முஸ்லிம் மக்கள் வசிக்கின்றனர்.

சமவெளியின் வடக்குப் பகுதியில் அதே பெயரில் கட்டப்பட்ட கொமோதினி, வடகிழக்கு கிரேக்கத்தின் முக்கிய நிர்வாக, நிதி மற்றும் கலாச்சார மையங்களில் ஒன்றாகும், மேலும் அப்பகுதியின் முக்கிய விவசாய மையமாக உள்ளது.

மக்கள் தொகையியல்
----------------

இந்த நகரத்தில் உள்ளூர் கிரேக்கர்கள், அனத்தோலியா மற்றும் கிழக்கு திரேஸில் இருந்து வந்த கிரேக்க அகதிகள், துருக்கியர்கள், போமாக், கிரேக்க மற்றும் உரோமானியர்கள் வம்சாவளியைச் சேர்ந்த முஸ்லிம்கள், ஆர்மீனிய இனப்படுகொலையில் இருந்து தப்பிய அகதிகளின் வழித்தோன்றல்கள் மற்றும் வடகிழக்கு அனதோலியா மற்றும் முன்னாள் சோவியத் ஒன்றியத்தின் (குறிப்பாக சியார்சியா, ஆர்மீனியா, உருசியா மற்றும் கசக்ககஸ்தான் ) பகுதிகளைச் சேர்ந்த கிரேக்கர்கள் உள்ளனர்.

தற்போதைய கொமோதினி
-----------------

கொமோதினி, தற்போது, ஒரு செழிப்பான வணிக மற்றும் நிர்வாக மையமாக உள்ளது. இது நகரத்தின் வரலாற்று மையம் பெரும்பாலான வணிகம் மற்றும் சேவைகளுடன் மையப்படுத்தப்பட்டுள்ளது.

ஒரு மைய வீதியின் காட்சி.ப்ரிஃபெக்சர் கட்டிடத்துடன் கூடிய கொமோதினியின் மையம்.

சான்றுகள்
---------

1. ↑  "Visit Greece - ΚΟΜΟΤΗΝΗ". *www.visitgreece.gr*.
**ஆமை வகைப்பாட்டியல் பணிக்குழு** (*Turtle Taxonomy Working Group*) என்பது பன்னாட்டு இயற்கைப் பாதுகாப்பு சங்கம் ஆமை மற்றும் நன்னீர் ஆமை நிபுணர் குழுவின் முறைசாரா பணிக்குழு ஆகும். இது பல முன்னணி ஆமை வகைப்பாட்டியல் வல்லுநர்களை உறுப்பினர்களாகக் கொண்டுள்ளது. பல ஆண்டுகளாகத் தனிப்பட்ட பங்கேற்பாளர்களால் மாறுபட்ட பங்கேற்புடன் செயல்பட்டு வருகின்றது.

பணிகள்
------

ஆமை வகைப்பாட்டியல் பணிக்குழு 2007ஆம் ஆண்டு முதல் வாழுகின்ற மற்றும் சமீபத்தில் அழிந்துபோன ஆமைகளின் வருடாந்திர சரிபார்ப்புப் பட்டியலைத் தயாரித்துவருகிறது. ஆமை வகைப்பாட்டியல் தொடர்பாக முன்மொழியப்பட்ட மாற்றங்களை ஆலோசிக்கிறது. மேலும் சரிபார்ப்புப் பட்டியலில் தொடர்ச்சியான முன்மொழியப்பட்ட மாற்றங்களை ஏற்றுக்கொள்வது, நிராகரிப்பது அல்லது இடைநிறுத்துவது பற்றி தன் பரிசீலனையை விவரிக்கிறது. சரிபார்ப்புப் பட்டியலின் சமீபத்திய பதிப்புகள், ஆமை உயிரினக்குழுக்களின் அனைத்து அசல் விளக்கங்களுக்கும் முழு முதன்மையான ஒத்த சொற்கள் மற்றும் மேற்கோள்கள் மற்றும் பொருந்தக்கூடிய ஒவ்வொரு இனத்தின் சி.ஐ.டி.யி.எசு. மற்றும் பன்னாட்டு இயற்கைப் பாதுகாப்புச் சங்கத்தின் செம்பட்டியல் காப்பு நிலைகளையும் உள்ளடக்கியுள்ளது.

மேற்கோள்கள்
-----------

1. ↑  IUCN/SSCTortoise and Freshwater Turtle Specialist Group
2. ↑  Van Dijk, Peter Paul; Iverson, John; Shaffer, Bradley; Bour, Roger; Rhodin, Anders (2011). "Turtles of the World, 2011 Update: Annotated Checklist of Taxonomy, Synonymy, Distribution, and Conservation Status". *Conservation Biology of Freshwater Turtles and Tortoises*. பக். 000.165–000.242. doi:10.3854/crm.5.000.checklist.v4.2011. பன்னாட்டுத் தரப்புத்தக எண்:978-0965354097.
3. ↑  Van Dijk, Peter Paul; Iverson, John; Shaffer, H. Bradley; Bour, Roger; Rhodin, Anders (2012). "Turtles of the World, 2012 Update: Annotated Checklist of Taxonomy, Synonymy, Distribution, and Conservation Status". *Conservation Biology of Freshwater Turtles and Tortoises*. doi:10.3854/crm.5.000.checklist.v5.2012. பன்னாட்டுத் தரப்புத்தக எண்:978-0965354097.

வெளி இணைப்புகள்
---------------

* ஆமைகள் தகவல் & வளங்கள் இணையதளம்
* ஆமை & நன்னீர் ஆமை நிபுணர் குழு
**டி. எம். பீர் முகம்மது** இலங்கையின் மலையகத்தைச் சேர்ந்த எழுத்தாளர், ஊடகவியலாளர், மேடைப் பேச்சாளர். மலையகத்தில் இருந்து வெளியிடப்பட்ட *நவஜீவன்*, *நண்பன்* ஆகிய வார இதழ்களின் ஆசிரியராகப் பணியாற்றியுள்ளார். பல சிறுகதைகள், புதினங்களை எழுதியுள்ளார்.

பீர் முகம்மது தமிழ்நாட்டின் திருநெல்வேலி மாவட்டம், கல்லிடைக்குறிச்சியைச் சேர்ந்தவர். பெரியாரின் திராவிட, சுயமரியாதைப் போராட்டங்களில் பங்குபற்றியவர். 1940களின் இறுதியில் இலங்கைக்கு இடம்பெயர்ந்து, கொழும்பில் புதுக்கடையில் தங்கியிருந்தார். தொழிற்சங்கவாதி ஜி. எஸ். நாயரின் தொடர்பில், மலையகத் தொழிற்சங்க மேடைகளில் உரையாற்றும் வாய்ப்புக் கிடைத்தது. இவருடைய திராவிட முன்னேற்றக் கழக சார்பு மேடைப் பேச்சுக்களினால், இவர் ‘ஈழத்து அண்ணா’ என்று அழைக்கப்பட்டார்.

வெளிவந்த நூல்கள்
----------------

* *சிறுகதைகள் 6"*
* *சதியில் சிக்கிய சலீமா (புதினம்)*
* *கங்காணி மகள்* (புதினம், 1955)

மேற்கோள்கள்
-----------

1. 1 2 3  மானா மக்கீன் (பெப்ரவரி 2017). "கொழும்பூர் மானா கிள்ளிய கொளுந்து". *ஞானம்*: பக். 30. .
2. 1 2 3  கனக செந்திநாதன். "ஈழத்து இலக்கிய வளர்ச்சி". 28-02-2017 அன்று பார்க்கப்பட்டது. Check date values in: `|accessdate=` (உதவி)
**டி. என். இராமச்சந்திரன்** (T.N. Ramachandran) (1901 - 1973) இந்தியக் கலை வரலாற்றாளர், தொல்லியலாளர் மற்றும் சமசுகிருத மொழி அறிஞர் ஆவார்.

யோகா மற்றும் சமசுகிருத மொழி அறிஞரான நாராயணன் – விசாலாட்சி தம்பதியரின் மகனாவர். பல தனிக் கட்டுரைகளை எழுதிய இராமச்சந்திரன், புதுதில்லி தேசிய அருங்காட்சியகத்தின் காப்பாளராகவும், பின்னர் இந்தியத் தொல்லியல் ஆய்வகத்தின் தலைமை இயக்குனராகவும் பணியாற்றியவர்.

விருதுகள்
---------

இராமச்சந்திரன் 1964ல் பத்மபூசண் விருது பெற்றவர்.

பணிகள் & படைப்புகள்
-------------------

### அகழாய்வுகள்

டி. என். இராமச்சந்திரன் தனது அகழாய்வில் கண்டுபிடித்த முக்கிய தொல்லியல் களங்களில் சில: 

* புத்த சிற்பங்கள், கோலி கிராமம், குண்டூர் மாவட்டம்
* *நாகப்பட்டினம் மற்றும் பிற இடங்களின் புத்தரின் வெண்கலச் சிற்பங்கள்*
* திருப்பருத்திகுன்றம் மற்றும் அதன் சமணக் கோயில், சமணக் காஞ்சி
* தேம்பெரா ஓவியங்கள், சீதாபின்ஜி (Sitabhinji) கேந்துஜர் மாவட்டம், ஒடியா

### நூல்கள்

* *History of Buddhism in the Tamil Kingdoms of South India*
* *The Three Main Styles of Temple Architecture Recognised by Silpa Sastras* (F. H. Gravely and T. N. Ramachandran), 1934
* *Catalogue of Hindu Metal Images in the Government Museum, Madras* (T. N. Ramachandran and F.H Gravely), 1932

மேற்கோள்கள்
-----------

1. ↑  சமணக் காஞ்சி திருப்பருத்திகுன்றம்
**கூர்சரதேசம்**  விந்தியமலையின் மேற்குபாகத்திலும், அஸ்தகிரிக்கு தெற்கிலும், கோமதிநதிக்கும், நர்மதா நதிக்கு சமீபத்தில் இருக்கும் ஆம்கூடம் என்னும் மலை வரை வில்போல் வளைந்து பரவி இருந்த தேசம்.

இருப்பிடம்
----------

இந்த தேசத்தின் ஆரம்பத்தில் அஸ்தகிரியை அடுத்தும்,மேற்குக் கடலை ஒட்டியும், வளைவாய் சென்று கோமதி, நர்மதா ஆகிய நதிகளைத்தாண்டி தெற்கு வரை மணல்கலந்த பூமியும், ஆம்ரகூடம், விந்தியம், அஸ்தகிரி இந்த மலைகளின் அடிவாரம் வரை கொஞ்சம் கற்பாறை கலந்தபூமியாய் இருக்கும்.

மலை, காடு, விலங்குகள்
---------------------

இந்த தேசத்திற்கு விந்தியமலையும் அஸ்தகிரியுமே மலைகள். இதை ஒட்டி சிறு வனமும் உள்ளது. இதை ஒட்டி சிறிய காடுகளும், அவைகளில் மான், கரடி, பன்றி, ஒட்டகம், குரங்கு, ஆகிய விலங்குகள் அதிகமாக இருக்கும்.

நதிகள்
------

இந்த தேசம் வில் போல் வளைந்து உள்ளதால் விந்தியமலையின் தென்பாகத்தில் உள்ள மதுமான் என்னும் மலையிலிருந்து கோமதி என்னும் நதி உற்பத்தியாகி மேற்கு முகமாக சென்று மேற்குகடலில் இணைகிறது. ஆரம்கூட மலையில் உற்பத்தியாகும் நர்மதா நதி இந்த கூர்சரதேசத்தில் செழிப்பை உண்டு பண்ணிவிட்டு மேற்குகடலில் இணைகிறது.

விளைபொருள்
----------

இந்த தேசத்தில் கடலை, கொள்ளு, பருத்தி முதலியன அதிகமாய் விளைந்தும், தாமிரம், பித்தளை, முதலிய உலோகப் பொருள்களாலான வெகு அழகாய், நேர்த்தியாய் செய்யப்பட்ட பாத்திரங்களையும், இரும்பாலான ஆயுதங்களையும் அம்மக்கள் பயன்படுத்துகின்றனர். இந்த தேசத்தவர்கள் மகாராட்டிரம், ஆந்திரம், யவனம், வங்கம், கோசலம், குரு, சூரசேநம் அகிய தேசங்களில் ரத்தினம், பட்டு முதலியனவையும் வியாபாரம் செய்கின்றனர்.

கருவி நூல்
----------

* புராதன இந்தியா என்னும் 56 தேசங்கள் - சந்தியா பதிப்பகம் - சென்னை-83- மூன்றாம் பதிப்பு-2009

சான்றடைவு
---------

1. ↑  "புராதன இந்தியா"-பி. வி. ஜகதீச அய்யர்-1918 - Published by- P. R. Rama Iyer & co-madaras
2. ↑  புராதன இந்தியா என்னும் பழைய 56 தேசங்கள் - சந்தியா பதிப்பகம் - சென்னை-83- மூன்றாம் பதிப்பு-2009- பக்கம் - 159 -
**சந்திர தீர்த்தம்** காரைக்காலில் அமைந்துள்ள தெப்பக்குளமாகும். காரைக்காலின் முக்கியக் கோயில்களான காரைக்கால் அம்மையார் கோவில், காரைக்கால் நித்தியக்கல்யான பெருமால் கோவில் மற்றும் காரைக்கால் கைலாசநாதர் திருக்கோவில் ஆகியவற்றின் ஒரே தெப்பக்குளம் சந்திர தீர்த்தமாகும்.

வரலாறு மற்றும் நம்பிக்கைகள்
---------------------------

காரைக்கால் மக்கள் நம்பிக்கையின்படி, இந்த தீர்த்தத்தில் ஒருமுறை குளித்தால் எலும்பு ரீதியான நோய்கள் மற்றும் எலும்பு முறிவுகள் அனைத்தும் குணப்படுத்தப்படும். பல ஆண்டுகளாக சந்திர தீர்த்தம் அசுத்தமாக கிடந்த நிலைடயில் நீண்ட காலமாக சுத்தம் செய்யப்பட்டுவந்தது. 2010 ஆம் ஆண்டில் இவ்வேலை முடிந்தது.

காரைக்கால் தெப்பத் திருவிழா
---------------------------

2010 ஆம் ஆண்டு காரைக்கால் மிதக்கும் திருவிழா 30 ஆண்டுகளுக்கு பின்னர் நடைபெற்றது. இது உள்ளூர் எம்.எல்.ஏ. மற்றும் முன்னாள் சுகாதார அமைச்சர் திரு.ஏ. எம். எச். நாஜிமின் உதவியின் காரணமாக நடைபெற்றது. 30 ஆண்டுகளுக்கு பின்னர் நடைபெறுவதால் இது பெரிய முறையில் கொண்டாடப்பட்டது. இதற்குப் பின்னர் ஒவ்வொரு ஆண்டும் தெப்பத் திருவிழா இக்குளத்தில் நடைபெறுகிறது. இக்குளத்தில் கடவுளின் தெப்பம் மூன்று முறை சுற்றிவரும்.இத்தெப்பத் திருவிழா காரைக்கால் நித்தியக்கல்யான பெருமாலுக்கும் காரைக்கால் கைலாசநாதர் திருக்கோயிலுக்கும் இதே குளத்தில் நடைபெறும்.
**கூம்புத் துளையிடல்** (ஆங்கிலத்தில் countersink) எனப்படுவது கூம்பு வடிவ துளையினை ஏற்படுத்தும் தயாரிப்பு முறையாகும். இந்தப் பொறிவினை முறை, ⌵ எனும் குறியீட்டால் குறிக்கப்படும். இத்துளையினை ஏற்படுத்தப் பயன்படும் ஆயுதமும் *countersink* என்றே ஆங்கிலத்தில் அழைக்கப்படும்.

**G** எனக் குறிப்பிடப்பட்டிருப்பது **கூம்புத் துளையிடல்** ஆகும்
வெவ்வேறு ‘தரங்கு விளிம்பு கோணங்களைக்’ கொண்ட கூம்புத் துளைகளின் குறுக்குவெட்டுத் தோற்றம்

கூம்புத் துளைகளின் பயன்பாடுகள்
------------------------------

1. மெலிதர் தலையினைக் கொண்டுள்ள திருகாணிகளை துளைகளில் பொருத்தும்போது, அவற்றின் தலையானது மேற்பரப்பில் சரிவரப் பொருந்துவதற்கு.
2. துளை அல்லது மரைகளை பொறிவினை செய்யும்போது உருவாகும் பிசிறுகளை நீக்குவதற்கும், கூர்மையான விளிம்புகளை மழுங்கச் செய்வதற்கும்.

உசாத்துணை
---------

DRILLING AND REAMING பரணிடப்பட்டது 2015-04-12 at the வந்தவழி இயந்திரம்


|  |  |
| --- | --- |
|  | இது இயந்திரப் பொறியியல் தொடர்பான குறுங்கட்டுரை; இக்கட்டுரையைத் தொகுத்து விரிவாக்குவதன் மூலம் நீங்களும் இதன் வளர்ச்சியில் பங்களிக்கலாம். |



| * பா
* உ
* தொ
பொறிவினை |
| --- |
| துளையிடல் | அடுக்குத் துளையிடல் •  கூம்புத் துளையிடல்
 |
17 ஆம் நூற்றாண்டில் வாழ்ந்த புலவர். இவர் **அழகிய மணவாளதாசர்** எனவும் அழைக்கப்பட்டார். தெய்வக்கவிஞர் என்று பொருள்படும் ‘திவ்வியகவி’ என்ற பெயராலும் இவரை அழைத்தனர். இவர் இயற்றிய எட்டு நூல்களின் தொகுதியை *அஷ்டபிரபந்தம்* எனக் கூறுவர். "அஷ்டபிரபந்தம் கற்றவன் அரைப் பண்டிதன்" என்னும் பழமொழி இந்நூல்களின் உயர்வைப் புலப்படுத்தும். இவரது பாடல்கள் சொல்நோக்கும் பொருள்நோக்கும் தொடை நோக்கும் நடைநோக்கும் கொண்டு ஒளிர்கின்றன. கி.பி. 1623 முதல் 1659 வரை மதுரையை ஆண்ட திருமலை நாயக்க மன்னரின் அவையில் ஓர் அலுவலராய் அமர்ந்து வாழ்க்கை நடத்தி வந்த இவர் பின்னர் இறைத்தொண்டில் தம்மை ஈடுபடுத்திக் கொண்டார்.

இவரது திருப்பேரன் கோனேரியப்பன் ஐயங்கார்.

அழகிய மணவாளதாசர்
----------------

பதினேழாம் நூற்றண்டில் வாழ்ந்த பெரும் புலவர்களில் ஒருவர் பிள்ளைப் பெருமாள் ஐயங்கார். **அழகிய மணவாளதாசர் என்ற பெயரும் இவருக்கு உண்டு**. அஷ்டபிரபந்தம் என எட்டு சிற்றிலக்கியங்களை இயற்றிய இவர் இருமொழி புலமைப் பெற்றவர். நாலாயிர திவ்விய பிரபந்தத்திற்குப் பிறகு வைணவ சமயச் சார்பாக எழுந்த இத்தொகுதியைத் திவ்விய பிரந்தசாரம் எனக் கூறுவர். சொல்லணிகளான யமகம், திரிபு, சிலேடை முதலியவை இதில் சிறந்து விளங்குகின்றன.
அஷ்ட பிரபந்தங்கள்

1. திருவரங்கக் கலம்பகம்
2. திருவரங்கத்து மாலை
3. திருவரங்கத்து திருவந்தாதி
4. சீரங்கநாயகர் ஊசல்
5. திருவேங்கட மாலை
6. திருவேங்கடத்தந்தாதி
7. அழகர் அந்தாதி
8. நூற்றெட்டுத் திருப்பதி அந்தாதி.

மேலும் பார்க்க
--------------

* அழகரந்தாதி

மேற்கோள்கள்
-----------

1. ↑

*
நைட்ரசன் ஈராக்சைடு
**நைட்ரைல்** (*Nitryl*) என்பது நைட்ரசன் ஈராக்சைடின் ஒரு பகுதிக்கூறாகும். ஒரு பெரிய சேர்மத்தில் ஓர் ஒற்றைப் பிணைப்புத் துண்டாக தோன்றும் போது இவ்வாறு பகுதிக்கூறாக தெரிகிறது. நைட்ரைல் புளோரைடும் (NO2F) நைட்ரைல் குளோரைடும் இதற்குரிய எடுத்துக்காட்டுகளில் சிலவாகும்.

நைட்ரசன் டை ஆக்சைடு போலவே நைட்ரைல் பகுதிக்கூறிலும் நைட்ரசன் அணு இரண்டு ஆக்சிசன் அணுக்களுடன் இரண்டு பிணைப்புகளால் பிணைந்துள்ளது. மூன்றாவது பிணைப்பு நைட்ரசன் மற்றும் இரண்டு ஆக்சிசன் அணுக்களுடன் சமமாகப் பகிர்ந்து கொள்கிறது. நைட்ரசனை மையமாகக் கொண்ட அடிப்படைக்கூறு பின்னர் மற்றொரு ஒற்றை இணைதிற துண்டுடன் ஒரு N−X பிணைப்பை உருவாக்க ஏதுவாக தனித்துள்ளது. இங்குள்ள X குறியீடானது புளோரைடு, குளோரைடு, ஐதராக்சைடு என எதுவேண்டுமானாலும் இருக்கலாம். 

கரிமச் சேர்மங்களுக்கான பெயரிடலில் நைட்ரைல் பகுதிக்கூறு நைட்ரோ தொகுதி என அழைக்கப்படுகிறது. உதாரணமாக நைட்ரைல் பென்சீன் என்பது பொதுவாக நைட்ரோபென்சீன் என்று அழைக்கப்படுகிறது.

இதையும் காண்க
-------------

* நைத்திரேட்டு

மேற்கோள்கள்
-----------

1. ↑   *Nomenclature of Inorganic Chemistry IUPAC Recommendations 2005*. IUPAC. 2005. Archived from the original on 2018-04-19.. பார்த்த நாள்: 2018-11-27.
2. ↑  International Union of Pure and Applied Chemistry, Commission on the Nomenclature of Organic Chemistry (1993). *A guide to IUPAC nomenclature of organic compounds: Recommendations 1993*. Panico, Robert; Powell, Warren H.; Richer, Jean-Claude. Oxford: Blackwell Scientific Publications. பன்னாட்டுத் தரப்புத்தக எண்:0632037024. இணையக் கணினி நூலக மையம்:27431284.
**நைட்ரமைடு** *(Nitramide)* என்பது H2NNO2 என்ற மூலக்கூறு வாய்ப்பாடு கொண்ட ஒரு கரிம வேதியியல் சேர்மமாகும். நைட்ரமைடுகளின் கரிம வேதியியல் வழிபொருட்கள் நைட்ரோ அமீன்கள் எனப்படுகின்றன. இவை பரவலாக வெடிபொருட்களாகப் பயன்படுத்தப்படுகின்றன. உதாரணமாக, ஆங்கிலத்தில் ஆர்.டி.எக்சு எனப்படும் ஆய்வுத் துறை வெடிபொருள் மற்றும் எச்.எம்.எக்சு எனப்படும் ஆக்டோசன் உள்ளிட்ட வெடிபொருள்கள்.

கட்டமைப்பு
----------

வாயு நிலையில் நைட்ரமைடு மூலக்கூறானது தளமில்லா அமைப்பை கொண்டிருக்கிறதஆனால் படிகநிலையில் தள அமைப்பைப் பெற்றுள்ளது.

தயாரிப்பு
---------

 பொட்டாசியம் நைட்ரோகார்பமைடை நீராற்பகுப்பு செய்து நைட்ரமைடு தயாரிக்கும் முறை தையீல் மற்றும் லாக்மான் அசல் தொகுப்பு முறை எனப்படுகிறது:

K2(O2NNCO2) + 2H2SO4 → O2NNH2 + CO2 + 2KHSO4
நைட்ரோகார்பமிக் அமிலத்தை நீராற்பகுப்பு செய்யும் மாற்றுத் தயாரிப்பு வழிமுறைகளும் அறியப்பட்டுள்ளன.

O2NNHCO2H → O2NNH2 + CO2
சோடியம் சல்பமேட்டுடன் நைட்ரிக் அமிலத்தைச் சேர்த்து நைட்ரமைடு தயாரிக்கும் முறை:

Na(SO3NH2) + HNO3 → O2NNH2 + NaHSO4
இருநைட்ரசன் ஐந்தாக்சைடுடன் இரண்டு சமப்பங்கு அமோனியா சேர்த்து நைட்ரமைடு தயாரிக்கும் முறை போன்ரவை இதர முறைகளாகும்.

N2O5 + 2NH3 → O2NNH2 + NH4NO3

மேற்கோள்கள்
-----------

1. 1 2 3  Häußler, A.; Klapötke, T. M.; Piotrowski, H. (2002). "Experimental and Theoretical Study on the Structure of Nitramide H2NNO2". *Zeitschrift für Naturforschung* **57 b** (2): 151–156. .
2. ↑  Tyler, J. K. (1963). "Microwave Spectrum of Nitramide". *Journal of Molecular Spectroscopy* **11** (1–6): 39–46. doi:10.1016/0022-2852(63)90004-3.
***பழைய வண்ணாரப்பேட்டை*** ( *Pazhaya Vannarapettai*) என்பது மோகன் ஜி எழுதி இயக்கி 2016ஆம் ஆண்டு வெளியான தமிழ் மொழி அரசியல் நாடகத் திரைப்படமாகும். படத்துக்கு ஜூபின் இசையமைத்துள்ளார். படம் 2 திசம்பர் 2016 அன்று வெளியிடப்பட்டது.

நடிகர்கள்
---------

* கார்த்திக் வேடத்தில் பிரஜின்
* அஷ்மிதா
* துணைக் காவல் ஆணையாளர் மூர்த்தியாக ரிச்சர்ட் ரிசி
* தீனாவாக நிஷாந்த்
* கருணாஸ்
* ரோபோ சங்கர்
* 'சலீம்' அஷ்மிதா
* சில்க்காக காஜல் பசுபதி
* தாசு கௌசிக்

தயாரிப்பு
---------

ஒரு பரபரப்பூடும் அரசியல் திரைப்படமான இதில், பிரஜின் நாயகனாக நடிக்கிறார். இப்படத்தில் அஸ்மிதா பிரஜினுடன் காதல் வயப்படுகிறார், மேலும் ரிச்சர்ட் காவல்துறை அதிகாரியாக நடிக்கிறார். அதே நேரத்தில் கருணாஸ் ஒரு முக்கிய பாத்திரத்தில் நடிக்கிறார். 'பழைய வண்ணாரப்பேட்டை' படத்தின் ஒலிச்சுவடு வெளியீட்டு விழாவில் இயக்குனர் மோகன் வாழ்க்கையில் நடந்த நிஜ சம்பவங்களை அடிப்படையாக கொண்டு உருவாக்கியதாகத் தெரிவித்தார்.

ஒலிப்பதிவு
----------

படத்துக்கு ஜூபின் இசையமைத்திருந்தார்.

வெளியீடு
--------

படம் 2 திசம்பர் 2016 அன்று வெளியிடப்பட்டது. 14 சனவரி 2017 அன்று பொங்கல் அன்று கலைஞர் தொலைக்காட்சியில் ஒளிபரப்ப உரிமை விற்கப்பட்டது.

வரவேற்பு
--------

இப்படம் விமர்சகர்கள் மற்றும் பார்வையாளர்களிடமிருந்து பாராட்டைப் பெற்றது. சிஃபி 5க்கு 3 நட்சத்திரங்களைக் கொடுத்தது.

தி டெக்கன் குரோனிக்களின் அனுபமா சுப்ரமணியம், "ஒளிப்பதிவாளர் பரூக் தனது ஒளியமைப்புடன் ஒரு சிறந்த வேலையைச் செய்கிறார். மேலும், திரைப்படத்தின் சூழலை உயிர்ப்பிக்கிறார். இசை செயல்பாட்டுக்குரியது. ஒரு அறிமுக வீரரின் நேர்மையான முயற்சி- கண்டிப்பாக பார்க்க வேண்டியது!" என்று எழுதினார்.

தி டைம்ஸ் ஆஃப் இந்தியாவைச் சேர்ந்த எம் சுகந்த், வட சென்னையின் 'இரவு நேர காட்சிகளை' மிகவும் யதார்த்தமாகப் படம்பிடித்த ஒளிப்பதிவாளர் பரூக்கின் நல்ல ஆதரவுடன் திரைப்படத் தயாரிப்பில் இயக்குனர் நம்பிக்கையைக் காட்டுவதாகக் கூறி படத்தை 3/5 நட்சத்திரங்களுடன் மதிப்பிட்டார். படம் உண்மையில் குறைந்த செலவில் தயாரிக்கப்பட்டது.

சான்றுகள்
---------

1. ↑  "Pazhaya Vannarapettai Tamil Movie, Wiki, Story, Review, Release Date, Trailers — Filmibeat". *FilmiBeat*. 2016-11-25 அன்று பார்க்கப்பட்டது.
2. ↑  Hungama Tamil (2016-11-16), *Pazhaya Vannarapettai | Official Tamil Trailer | Prajin | Nishanth | Richard | Asmitha | Tamil Movie*, 2016-11-25 அன்று பார்க்கப்பட்டது
3. ↑  "A movie that revolves around north Chennai". 2016-11-30 அன்று மூலம் பரணிடப்பட்டது. 2021-10-26 அன்று பார்க்கப்பட்டது.
4. ↑  "A film on Chennai's 2013 fake marriage cartel - Times of India". *The Times of India* (ஆங்கிலம்). 2021-10-01 அன்று பார்க்கப்பட்டது.
5. ↑  "Pazhaya Vannarapettai review-Amateurish performances spoil the show". *Sify* (ஆங்கிலம்). 2021-09-24 அன்று பார்க்கப்பட்டது.
6. ↑  "Pazhaya Vannarapettai movie review: Anhonest attempt for a debutante". *deccanchronicle*. 2016-12-03. .
7. ↑  Suganth, M (2 December 2016). "Pazhaya Vannarapettai Movie Review". *தி டைம்ஸ் ஆஃப் இந்தியா*. .

வெளி இணைப்புகள்
---------------

* இணையதள திரைப்பட தரவுத்தளத்தில் *பழைய வண்ணாரப்பேட்டை*
**வங்கி முறைகேள் அலுவலர்** (Banking Ombudsman) என்பவர் வங்கி வாடிக்கையாளருக்கு ஏற்படும் குறைகளைக் களைபவர். இந்திய அரசின் அறிவுறுத்தல்களின்படி, **வங்கி முறைகேள் திட்டம்** (Banking Ombudsman Scheme) 1 சனவரி 2006ஆம் நாள் முதல் நடைமுறைக்கு வந்துள்ளது.. இத்திட்டத்தை இந்திய ரிசர்வ் வங்கி நடைமுறைப்படுத்துகிறது. இத்திட்டத்தின்படி இந்தியாவில் அனைத்துப் பகுதிகளில் வங்கி முறைகேள் அலுவலர்கள் நியமிக்கப்பட்டுள்ளனர். 

வங்கி வாடிக்கையாளர், தனது வங்கி நடவடிக்கைகள் தொடர்பான குறைகளை, அனைத்து வழிகளிலும் முயன்றும், குறிப்பிட்ட வங்கியால் தீர்க்கப்படவில்லை எனில் வங்கி முறைகேள் அலுவலரிடம் முறையிட்டுத் தீர்வு காணலாம்.. வங்கி வாடிக்கையாளர்களின் குறைகளைக் களைய, நாட்டின் பல்வேறு பகுதிகளில் வங்கி முறைகேள் அலுவலர்கள் நியமிக்கப்பட்டுள்ளனர். ..

வங்கி முறைகேள் அலுவலர், ஒரளவு நீதிமன்ற அதிகாரத்துடன் செயல்படுபவர். வங்கி முறைகேள் அலுவலரின் முடிவு, தனக்குச் சாதகமாக இல்லாத போது, வங்கி வாடிக்கையாளரோ அல்லது வங்கியோ நீதிமன்றத்தை அணுகலாம். 

இணையவழி வங்கி நடவடிக்கைகளில், வங்கிகளின் குறைபாடுகள் குறித்தும் வங்கி முறைகேள் அலுவலரிடம் புகார் மனு அளிக்கலாம்.

மேற்கோள்கள்
-----------

1. ↑  The Banking Ombudsman Scheme 2006
2. ↑
3. ↑  Address and Area of Operation of Banking Ombudsman
4. ↑  "Address and Area of Operation of Banking Ombudsman" (PDF). 2015-04-05 அன்று மூலம் (PDF) பரணிடப்பட்டது. 2015-03-12 அன்று பார்க்கப்பட்டது.
5. ↑  Date : 24 May 2007 Customers can now appeal against the Banking Ombudsman's Decision
6. ↑  RBI amends Banking Ombudsman Scheme: includes complaints relating to Internet Banking and Non-adherence to BCSBI Code
**அஞ்சில் அஞ்சியார்** ஒரு சங்க காலத் தமிழ்ப் புலவர்.

பெயர்க் காரணம்
--------------

ஊஞ்சலாடும் பெண்ணை இவர் 'அஞ்சில் ஓதி' என்று குறிப்பிடுகிறார். இதனால் இப்புலவர் பெயருக்கு 'அஞ்சில்' என்னும் அடைமொழி தரப்பட்டுள்ளது எனலாம். எனினும் அஞ்சில் ஆந்தையார் பாடலில் அஞ்சில் என்னும் சொல் வரவில்லை. எனவே அஞ்சில் என்னும் சொல் ஊரைக் குறிப்பதாகக் கொள்ளவேண்டியுள்ளது.

பாடிய பாடல்கள்
--------------

சங்க இலக்கியங்களில் இவர் பாடியதாக ஒரே ஒரு பாடல் உள்ளது. (நற்றிணை: 90 மருதம்)

பாடல் தரும் செய்தி
------------------

அந்த மூதூரில் ஆடியல் விழா. எல்லாரும் உடையோர் போலப் பெருங்கை (நல்லொழுக்க) உணவு அருந்துவர். துணி வெளுக்கும் புலத்தி துவைக்காத புத்தாடை அணிந்துகொள்வர். பனைநார்க் கயிற்றில் ஊஞ்சல் கட்டி ஆடுவர், மாலை போட்டுக்கொண்டு ஆடுவர். (ஆடிக் காற்றில் அம்மியும் நகரும் என்பார்கள். ஆடிமாதக் காற்றில் மரங்கள் மிகுதியாக ஆடும். இதனால் இந்த மாதத்துக்குப் பெயர் ஆடி. ஆடி மாதத்தில் நடைபெறும் திருவிழா ஆடிப்பதினெட்டு. இந்த நாளில் தூறி என்று சொல்லி ஊஞ்சலாடுவது இக்காலத்திலும் உண்டு) தலைவி ஒருத்தி இன்று புத்தாடை புனையவில்லை. மாலை போட்டுக்கொள்ளவில்லை. தோழியர் ஆட்டும் ஊஞ்சலும் ஆடவில்லை. இவள் அழுதுகொண்டே ஒதுங்கிச் செல்கிறாள். காரணம் இவளது தலைவனை நயன் இல்லாத மாக்கள் (மகளிர்) தழுவிக்கொண்டனர். இதனை வேந்தனும் கண்டுகொள்ளவில்லை. இந்த அரசனால் என்ன பயன் என்கிறாள் தோழி. தலைவியிடம் சொல்வது போலப் பாணன் கேட்கும்படி தோழி சொல்கிறாள். பாணன் தூது சென்று தலைவனிடம் குறையைச் சொல்லிப் போக்கவேண்டும் என்பது கருத்து.
**நைட்ரசோவேற்றம்** *(Nitrosation)* என்பது கரிமச் சேர்மங்களை நைட்ரசோ வழிப்பெறுதிகளாக மாற்றும் ஒரு செயல் முறையாகும். இவ்வழிப்பெறுதிகளில் R-NO என்ற வேதி வினைக்குழு சேர்மத்துடன் இணைக்கப்பட்டிருக்கும்.

கா-நைட்ரசோ சேர்மங்கள்
---------------------

நைட்ரசோபென்சீன் போன்றவை கா-நைட்ரசோ சேர்மங்களாகும். ஐதராக்சிலமீன்களை ஆக்சிசனேற்றம் செய்வதன் மூலம் இவற்றை தயாரிக்கலாம்.

RNHOH + [O] → RNO + H2O

க-நைட்ரசோ சேர்மங்கள்
--------------------

க-நைட்ரசோதயோல்கள் எனப்படும் க-நைட்ரசோ சேர்மங்கள் தயோல் மற்றும் நைட்ரசு அமிலம் ஆகியனவற்றைச் சேர்த்து ஒடுக்குதல் வினைக்கு உட்படுத்துவதன் மூலம் தயாரிக்கலாம் :

RSH + HONO → RSNO + H2O

ஆ-நைட்ரசோ சேர்மங்கள்
--------------------

ஆ-நைட்ரசோ சேர்மங்கள் என்பவை க-நைட்ரசோ சேர்மங்களை ஒத்த சேர்மங்களாகும். ஆனால் இவை குறைந்த வினைத் திறன் மிக்கவையாகும். ஏனெனில் கந்தக அணுவைக் காட்டிலும் குறைந்த அணுக்கருகவர் ஆற்றல் கொண்டதாகும். ஓர் ஆல்ககாலும் நைட்ரசு அமிலமும் வினையில் ஈடுபட்டு ஆல்க்கைல் நைட்ரைட்டு உருவாதல் இதற்கு ஓர் எளிய எடுத்துக் காட்டாகும்.

```
:ROH + HONO → RONO + H2O. 
```

நை-நைட்ரசோவமீன்கள்
------------------

அமீனோ சேர்மங்களுடன் நைட்ரைட்டு மூலங்கள் வினைபுரிவதால் நை-நைட்ரசோ அமீன்கள் உருவாகின்றன. இவை புற்றுநோயாக்கும் சேர்மங்கள் வகையைச் சேர்ந்தவையாகும். இறைச்சி பதப்படுத்தலின் போது இவை உருவாகின்றன. குறிப்பாக ஓர் அமீன் சேர்மத்தின் மீது நைட்ரசோனியம் மின்னணு கவரி தாக்குவதன் வழியாக இவ்வினை நிகழ்கிறது. 

NO2− + 2 H+ → NO+ + H2O
R2NH + NO+ → R2N-NO + H+
நை-நைட்ரசோவமீன் உருவாக்கம்:

 நைட்ரசோ அமீன் புரோட்டானேற்றம் வழியாக நீர் மூலக்கூறை இழந்து நேர்மின் சுமையுடைய டையசோனியம் சேர்மமாக உருவாகிறது. வெவ்வேறு வகையான சேர்மங்கள் உருவாக்கத்தில் இது மிகுந்த பயனளிப்பதாக உள்ளது.

மேற்கோள்கள்
-----------

1. ↑  Wang, P. G.; Xian, M.; Tang, X.; Wu, X.; Wen, Z.; Cai, T.; Janczuk, A. J. (2002). "Nitric Oxide Donors: Chemical Activities and Biological Applications". *Chemical Reviews* **102** (4): 1091–1134. doi:10.1021/cr000040l. பப்மெட்:11942788.

புற இணைப்புகள்
--------------

* Nitrosation of Amines

  

.
**அஞ்சில் ஆந்தையார்** ஒரு சங்க காலத் தமிழ்ப் புலவர்.

பெயர்க் காரணம்
--------------

ஆதன் தந்தை என்னும் சொற்கள் இணையும்போது ஆந்தை என அமையும் என்று தொல்காப்பியம் குறிப்பிடுகிறது. அஞ்சில் என்னும் ஊரில் வாழ்ந்த புலவர் இந்த ஆந்தையார்.

பாடிய பாடல்கள்
--------------

சங்க இலக்கியங்களில் இவரது பெயரில் இரண்டு பாடல்கள் உள்ளன.

### குறுந்தொகை: 294 நெய்தல்

பாடல் தரும் செய்தி: தலைவன் தலைவியோடு கடலாடினான். கானல் என்னும் கடற்பெருவெளியில் இவளுடன் தங்கியிருந்தான். தலைவி தன் தோழிமாரோடு சேர்ந்து தழூஉ ஆடும்போது இவனும் சேர்ந்து ஆடினான். ஏதோ தொடர்பு இல்லாதவன் போல வந்தவன் தலைவியைத் தழுவிக்கொண்டான். இவள் தன் உறுப்பை மறைக்க அணிந்துள்ள தழையாடை போல இவளை இவன் சுற்றிக்கொண்டிருக்கிறான். விளைவு தலைவியின் தாய் இவளைக் காப்பாற்றும் நிலை வந்துவிட்டது. இப்படித் தோழி தலைவனுக்குச் சொல்கிறாள்

### நற்றிணை 233 குறிஞ்சி

பாடல் தரும் செய்தி: தலைவன் தலைவி களவொழுக்கம் நீள்கிறது. தோழி தலைவியை எச்சரிக்கிறாள். கடுவனும் மந்தியும் நடுங்கும்படி குரங்குக்குட்டி மேக இருளில் மறைந்துகொள்ளும் நாட்டை உடையவன் தலைவன். உன்னுடைய நெஞ்சிலுள்ள ஈரத்தைத் தொட்டுப்பார். இவன் ஆன்றோர் சொல்லின்படி நடக்கும் சான்றோனா என்று எண்ணிப்பார். தெளிந்தபின் இவனோடு தொடர்பு கொள், என்கிறாள்.
பாண்டிய நாட்டில் இருந்த ஒரு பகுதிக்கு இரணிய முட்ட நாடு என்று பெயர் இருந்தது. இந்நாடு மதுரை அருகே நத்தம், அழகர்கோவில், ஆனைமலை, திருப்பத்தூர் ஆகியவற்றை உள்ளடக்கி இருந்தது என கல்வெட்டுகள் கூறுகின்றன. இரணியமுட்டத்துப் **பெருங்குன்றூர்** எனப்பட்டது. சங்ககாலத்தில் இவ்வூரில் வாழ்ந்த புலவர் பெருங்கௌசிகனார். இவர் பாடிய நூல் மலைபடுகடாம்.

இரணியமுட்டம் = நீலகிரி
----------------------

பெருங்குன்றூர் என்பது ஊரின் பெயர். முட்டு என்னும் சொல் மலைமுகட்டைக் குறிக்கும் சொல்லாக இக்காலத்திலும் வழக்கத்தில் உள்ளது. இரணியம் என்பது இருள்படர்ந்த பனிமூட்டத்தைக் குறிக்கும். இருள்+ந்+இ+அம் = இருணியம் < இரணியம் என மருவுதல் தமிழ் இலக்கண-நெறி.

நீல நிறத்தை இருள்நிறமாகக் கொள்வது தொன்றுதொட்டு இருந்துவரும் மரபு. இருள்நிறம் என்பது கருநிறம். இருள்நிறக் கண்ணனை நீலமேனி நெடியோன் என்கிறோம்.

இவற்றையெல்லாம் ஒப்பிட்டு எண்ணும்போது இருள்நிற முட்டம் சங்ககாலத்தில் இரணியமுட்டம் என மருவியதையும், இருள்நிறம் நீலநிறம் எனக் கொண்ட வகையில் நீலமலை என வழங்கப்பட்டதையும், நீலமலை என்னும் தமிழ்ச்சொற்றொடர் வடமொழித் தாக்கத்தால் நீலகிரி ஆனதையும், எளிதாக, இலக்கண மரபுப்படி கண்டறிய முடிகிறது.

பெருங்குன்றூர் = குன்னூர்
-------------------------

குன்றூர் என்பது நாகப்பட்டினம் மாவட்டம் வேதாரண்யம் நகருக்கு மேற்கே உள்ள சிற்றூர்களினை ஒருங்கிணைந்த நிலபரப்பாக சங்ககாலப் பாடல்கள் குறிப்பிடப்பட்டுள்ளன. குன்றூரில் பெரியது பெரிய குன்றூர் என்னும் இலக்கியச் சொல் குன்னூர் என்று பேச்சு வழக்கில் திரிபது இயல்பு. குன்னூர்க் குன்றம் தமிழ்நாட்டிலுள்ள குன்றங்களில் பெரிதாகையால் 'பெருங்குன்றூர்' எனப்பட்டது.

1. ↑  கமால் Dr. எஸ்.எம். சேதுபதி மன்னர் செப்பேடுகள் (1993) செப்பேடு 43. பக்: 389
2. ↑  322 பக்கம்
 தமிழ்மொழி-இலக்கிய வரலாறு
**தேவர் முக்குளம் ஸ்ரீரங்கநாத பெருமாள் கோயில்** தமிழ்நாட்டில் கிருஷ்ணகிரி மாவட்டம், தேவர் முக்குளம் என்னும் ஊரில் அமைந்துள்ள பெருமாள் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலின் முகப்பில் பலிபீடமும், கருடத்தம்பமும் அமைந்துள்ளன. இதையடுத்து பெரியதான மகாமண்டபம் அமைந்துள்ளது. மகாமண்டபத்தை அடுத்து சிறிய அர்த்த மண்டபமும் அதையடுத்து கருவறையும் உள்ளது. கருவறையில் பிரம்மாண்டமாக பள்ளிகொண்ட நிலையில் அரங்கநாதர் உள்ளார். அவரது வலக்கரமானது மடித்து தலையைத் தாங்கி முகத்தை உயர்த்தியவறு உள்ளது. அவரது கால் பக்கத்தில் பூதேவியும், ஸ்ரீதேவியும் இருக்கின்றனர். 
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது. இக்கோயிலையொட்டி உள்ள மலையில் நின்ற கோலத்தில் வெங்கடேச பெருமாள் உள்ளார்.

பூசைகள்
-------

ஒவ்வொரு சனிக்கிழமைகளிலும் சிறப்பு வழிபாடு நடத்தப்படுகிறது. புரட்டாசி மாதம் 4ம் சனி முக்கிய திருவிழாவாக நடைபெறுகிறது. வைகுண்ட ஏகாதசி, நவராத்திரி. தனுர்மாத பூசையும் இங்கு சிறப்பாக கொண்டாடப்படுகிறது. தை மாதம் தேர்த் திருவிழா நடக்கிறது.

அமைவிடம்
--------

கிருஷ்ணகிரி- தருமபுரி நெடுஞ்சாலையில் 19 கிலோமீட்டர் தொலைவில் சப்பாணிப்பட்டி அமைந்துள்ளது. இங்கிருந்து மூன்று கிலோமீட்டர் தொலைவில் உள்ள தேவர்முக்குளம் என்ற கிராமத்தில் இக்கோயில் உள்ளது. கிருஷ்ணகிரி மற்றும் காவேரிப்பட்டிணத்தில் இருந்து பேருந்து வசதி உள்ளது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑   *திருக்கோயில்கள் வழிகாட்டி கிருஷ்ணகிரி மாவட்டம்*. தர்மபுரி: தமிழ்நாடு அரசு இந்து சமய அறநிலையத்துறை. 2014 ஆகத்து. பக். 128-129.
3. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.

வெளி இணைப்புகள்
---------------

தேவர் முக்குளம் ஶ்ரீரங்கநாதர் கோயில்
குடமுழா (ஐம்முக முழவம்)
**குடமுழா** என்பது ஒரு பஞ்சமுக வாத்தியமாகும்.

வரலாறு
------

முப்பது வகையான தோற்கருவிகள் தமிழர் வாழ்வோடு இணைந்திருந்தன. அவற்றில் குடமுழவம் எனப்படும் குடமுழா மங்கலக் கருவியாகும். சங்க நூல் மட்டுமல்லாமல் அண்மையில் வெளியான நூல்களிலும்கூட குடமுழவம் பற்றிய குறிப்புகள் உள்ளன.

இசைக்கருவி, தாளக்கருவி
----------------------

தொன்மையில் தமிழர்களின் இல்லங்களில் நிகழ்ந்த மங்கல நிகழ்ச்சிகளில் குடமுழா இருந்தது என்பதற்கும், இது யாழொடும், குழலொடும் இணைந்து ஒலித்தது என்பதற்கும் குறிப்புகள் உள்ளன. மங்கலக்கருவியாக இருந்த இது பின்னர் ஆடலுக்குரிய தாளக்கருவியாக ஆனது.

வளர்ச்சி
--------

இந்தியாவின் பல்வேறு கலை மரபுகளிலும் ஒரு வாயுடைய குடமுழவம் இடம் பெற்றிருந்தாலும், தமிழகத்தில் குறிப்பாகச் சோழ மண்டலத்தில் இக்கருவி பஞ்சமுக முழவமாக வளர்ச்சியடைந்தது. இன்றும் இம்மண்டலத்தின் ஏதோ ஒரு மூலையில் (திருவாரூரில்) இசைக்கப்பெற்று வாழ்ந்துகொண்டும் இருக்கிறது.

மேலும் பார்க்க
--------------

* குடமுழா (நூல்)

இவையையும் காண்க
---------------

* பஞ்சமுக வாத்தியம் (இசைக்கருவி)

மேற்கோள்கள்
-----------

1. 1 2 3   குடவாயில் பாலசுப்ரமணியன், குடமுழா, அஞ்சனா பதிப்பகம், 6, நிர்மலா நகர், தஞ்சாவூர் 613 007, 1997

வெளி இணைப்புகள்
---------------

* திருமுறை குறிப்பிடும் இசைக்கருவிகள், சைவம் பரணிடப்பட்டது 2016-03-05 at the வந்தவழி இயந்திரம்
**அஞ்சுதா சின்னம்**
**அஞ்சுதா** (*Anjuta*) கட்டற்ற/திறந்த மூல மென்பொருள் வகையில் அமைந்த பலதரப்பட்ட சிறப்பம்சங்களையுடைய ஒரு ஒருங்கிணைந்த உருவாக்குதல்சூழல் (Integrated Development environment -IDE) ஆகும். இது சி, சி++ போன்ற உயர்கணிணி மொழியில் நிரல் எழுதவும், குனோம் பணிச்சூழலுக்கான செயலிகளை கிளெடு(ஆங்கிலம்:glade) மூலம் உருவாக்கவும் உதவும் ஒருங்கிணைந்த உற்பத்திச்சூழல் ஆகும். இதன் மற்றசில உயர் சிறப்பம்சங்களாவன திட்ட மேலாண்மை (Project management), ஒருங்கிணைந்த கிளேடு பயனர் இடைமுகப்பு வடிவமைப்பி, பிழைதிருத்தி(Debuger), திறன்மிக்க நிரல் திருத்தி, நிரல் தேடல் மேலும் பல.

அஞ்சுதா மணிப்பூரை சேர்ந்த நபகுமார் என்ற இந்தியரால் உருவாக்கப்பட்டு இன்று பலதரப்பட்ட குனோம் மென்பொருள் உருவாக்குனர்களால் பயன்படுத்தப்படுகிறது. இந்தியா கட்டற்ற / திறந்த மென்பொருள் துறையில் எந்தவித பங்களிப்பையும் தரவில்லை பயனை மட்டுமே அனுபவிக்கிறது என்ற அவப்பெயரை நீக்கும் வகையில் இது போன்ற பல சிறந்த மென்பொருட்கள் தற்போது இந்தியரால் உருவாக்கப்பட்டுவருகிறது.

மற்ற சில கட்டற்ற / திறந்த ஒருங்கிணைந்த உருவாக்குதல்சூழல்கள்

1. எக்லிப்ஸ் (eclipse)
2. நெட்பீன்ஸ் (netbeans)

அம்சங்கள்
---------

**அஞ்சுதாவின் அம்சங்கள்,**

1. பிழைதிருத்தி(Debuger)
2. திறன்மிக்க நிரல் திருத்தி
3. நிரல் தானியங்கு நிறைவு
4. வழிகாட்டிகள்
5. நிரல் சிறப்பித்தல்

வெளிஇணைப்புகள்
--------------

அஞ்சுதா ஒருங்கிணைந்த உருவாக்குதல்சூழலின் இணையமுகவரி

மேற்கோள்கள்
-----------

1. ↑  Stiebert, Julius (12 March 2008). "Gnome 2.22 mit Desktop-Effekten" (ஜெர்மன்). Golem.de. 23 February 2012 அன்று பார்க்கப்பட்டது.
2. ↑  "Archived Anjuta project homepage". 2022-11-07.
3. ↑  "Archival Notice".
4. ↑  Ganslandt, Björn, "GNOME Fifth-Toe 1.4 » LinuxCommunity", *LinuxCommunity* (ஜெர்மன்), 2018-04-15 அன்று பார்க்கப்பட்டது
**இளவெயினனார்** (இள எயினனார்) சங்ககாலப் புலவர்களில் ஒருவர். சங்கநூல் தொகுப்பில் ஒரே ஒரு பாடல் அவர் பாடியதாகக் காணப்படுகிறது. அது நற்றிணை பாடல் எண் 263 ஆக உள்ளது. எயினன் என்பது பாலைநில மக்களின் பெயர். அது நெய்தல் திணைப் பாடல்.

பாடல் நிகழ்விடம்
----------------

அவன் அவளுக்காக அவள் வீட்டுப்பக்கம் வந்து நிற்கிறான். தோழி அவளது நிலைமையை விளக்கி அவளைத் திருமணம் செய்துகொண்டு அடையுமாறு வலியுறுத்துகிறாள்.

பாடல் சொல்லும் செய்தி
---------------------

அவளது நெற்றி பிறை போல ஒளிவிடும் வனப்பை இழந்துவிட்டது. (முழங்கைக்கும் தோளுக்கும் இடையிலுள்ள உறுப்பு இறை) இறையில் தோள்வளை நிற்கவில்லை. உறுப்புகள் அவளது நிலையை மறைக்காமையால் ஊர்மக்கள் அலர் தூற்றிப் பலவாறாகப் பேசிக்கொள்கின்றனர். இதைப்பற்றியெல்லாம் அவள் கவலைப்படவில்லை. எனினும் அவள் கண்களில் உரைக்கின்றது (ததும்புகின்றது) எப்போது கண்ணீர்?

### உவமை

பெண்நாரை கருவுற்றிருந்தது. அதற்கு வயா. (அதைத் தின்னவேண்டும், இதைத் தின்னவேண்டும் என்று கருவுற்ற காலத்தில் மகளிர் மண்ணைக்கூத் தின்னும் ஆசை) கழனியில் அயிரை மீனை மேய்ந்துகொண்டிருந்த அதற்குக் கடல்மீனைத் தின்னவேண்டும் என்னும் ஆசை. அதனால் பறக்க முடியவில்லை. அந்த நாரையின் ஆண்நாரை பறந்து சென்று கடல்மீனைக் கொண்டுவந்து தன் பெண்நாரைக்கு ஊட்டியது. இதைப் பார்த்த அவள் தன்னோடு ஒப்பிட்டுப் பார்க்கிறாள். கண்ணீர் ததும்புகிறது.

நாரையின் கழுத்து வளைந்திருக்கும். இதனைப் பாடல் முடமுதிர் நாரை என்று குறிப்பிடுகிறது.
**அஞ்சுமன் கணவாய்** ( *Anjuman Pass*) ( **அஞ்சோமன் கணவாய்** என்றும் எழுதப்படும் இது என்பது ஆப்கானித்தானில் உள்ள இந்து குஃசு பகுதியில் உள்ள (4,430 மீ) ஒரு மலைப்பாதையாகும். இது பாஞ்ச்சிர் சமவெளி மற்றும் அதற்கு அப்பால் தென்மேற்கில் படாக்சான் மாகாணத்துடன் இணைக்கிறது. மேலும், அதற்கு அப்பால் ஆப்கானித்தானின் வடகிழக்கு மாகாணமான வடகிழக்கு பகுதிகளை இணைக்கிறது.. அஞ்சுமன் கணவாய் பஞ்சீர் மாகாணத்தின் படாக்சான் மற்றும் தகார் மாகாணத்தின் எல்லையில் அமைந்துள்ளது. இப்பகுதியின் காலநிலை பொதுவாக பனியுடன் குளிராக இருக்கும். சாலைகள் குறுகியதாகவும் வழுக்கலாகவும் இருக்கும்

சான்றுகள்
---------

1. 1 2  "Kotal-e Anjoman". *www.dangerousroads.org* (ஆங்கிலம்). 2020-08-19 அன்று பார்க்கப்பட்டது.
2. ↑  "Anjuman Pass (Anjumanpass) Map, Weather and Photos - Afghanistan: pass - Lat:35.9508 and Long:70.4078". *www.getamap.net*. 2020-08-20 அன்று பார்க்கப்பட்டது.
3. ↑  "Five Years Later Afghanistan Faces New Threats From an Old Foe". *Nieman Reports*. 2020-08-22 அன்று பார்க்கப்பட்டது.

வெளி இணைப்புகள்
---------------

* Lonely Planet Travel Guide (2007): *Afghanistan* p. 166
**தேவானூர் விசுவநாதசுவாமி கோயில்** தமிழ்நாட்டில் நாகப்பட்டினம் மாவட்டம், தேவானூர் என்னும் ஊரில் அமைந்துள்ள சிவன் கோயிலாகும்.

வரலாறு
------

இக்கோயில் மூன்றாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் விஸ்வநாத சுவாமி, விசாலாட்சி அம்மன் சன்னதிகளும், விநாயகர், முருகன், மகாலெட்சுமி, சண்டிகேஸ்வரர், தெட்சிணாமூர்த்தி, கல்யாணசுந்தரர், சோமாஸ்கந்தர், நடராஜர், நால்வர், திருமாலைப்பத்தி, தேவகோஷ்டங்கள் உபசன்னதிகளும் உள்ளன. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் காரணாகம முறைப்படி இரண்டு காலப் பூசைகள் நடக்கின்றன.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**திவிஜேந்தர நாராயண் ஜா** (Dwijendra Narayan Jha, 2940 - 4. பெப்ரவரி, 2021) என்பவர் இந்திய வரலாற்றுப் பேராசிரியர். புராதன மற்றும் இடைக்கால இந்திய வரலாற்றை எழுதியுள்ளார். இவர் இந்திய வரலாறு ஆராய்ச்சிக் குழுவில் தலைவராகவும் இருந்தார்.

இளங்கலைப் படிப்பை கல்கத்தா பல்கலைக் கழகத்தில் பிரசிடண்டு கல்லூரியில் பயின்றார். பின்னர் முதுகலைப் படிப்பை பாட்னா பல்கலைக் கழகத்தில் முடித்தார். டி. என். ஜா, வரலாற்றுப் பேராசிரியர் ஆர்.எஸ்.சர்மா என்பவரின் மாணவர் ஆவார்.

புனிதப்பசு புனைவு கதை என்னும் பெயரில் டி .என்.ஜா ஒரு நூல் எழுதினார். அந்நூலில் வேதகாலத்திலும் பின் வரும் காலங்களிலும் இந்திய மக்கள் பசு மாட்டுக் கறியைச் சாப்பிட்டு வந்தார்கள் என்று குறிப்பிட்டு இருந்தார். இக்கருத்து பெரும் சர்ச்சையை ஏற்படுத்தியது.

பாரதிய சனதா கட்சியின் கொள்கைகளை இவர் விமர்சனம் செய்து பேசிவருவதால் அரசியல் அரங்கில் இவர் கருத்துக்கள் விவாதிக்கப்படுகின்றன.

மேற்கோள்
--------

1. 1 2  Reddy, Sheela (Sep 17, 2001). "A Brahmin's Cow Tales". Outlook.. பார்த்த நாள்: 18 October 2014.
2. ↑
3. ↑
4. ↑  The Guardian (13 July 2002)
5. ↑  The Hindu (15 August 2003)
**பாண்டியன் ஏனாதி நெடுங்கண்ணனார்** சங்ககாலப் புலவர். இரண்டு அகத்திணைப் பாடல்கள் இவரால் பாடப்பட்டுள்ளன. அவை: அகநானூறு 373, குறுந்தொகை 156.

ஏனாதி என்பது சிறந்த போர்வீரனைப் பாராட்டி அக்காலத்தில் வழங்கப்பட்ட விருதுப்பெயர். இந்தப் புலவர் நெடுங்கண்ணனார் பாண்டிய அரசன் ஒருவனால் ஏனாதி பட்டம் வழங்கிச் சிறப்பிக்கப்பட்டவர்.

பாடல் சொல்லும் செய்தி
---------------------

### தாள் கை பூட்டிய தனிநிலை

பொருளீட்டச் செல்லும் வழியில் அவன் அவளை நினைக்கிறான்.

அவள் முழங்காலை மடக்கிக் கையால் கட்டிப் பிடித்துக்கொண்டு காத்திருப்பாளோ? கண்ணீரை விரலால் துடைத்து நகத்தால் தெறிவாளோ? முற்றுகையில் சிக்கித் தவிக்கும் ஓரெயில் மன்னன் போலத் தூங்காமல் கிடப்பாளோ? 

### எழுதாக் கற்பின் நின் சொல்

பார்ப்பன மகனே! பார்ப்பன மகனே! முருக்கங் கொம்பில் உள்ள நாரைக் களைந்துவிட்டு அதன் கொம்பில் கரகத்தை(கமண்டலத்தை)க் கட்டி எடுத்துச் செல்லும் படிவ நோன்பினை உடைய பார்ப்பன மகனே! நீ சொல்லும் வேதம் எழுதாமல் கற்றுக்கொண்டது என்பதை அறிவேன். அதில் இணங்காமல் பிரிந்தவரை இணங்கவைத்துச் சேர்க்கும் வசியமருந்து ஏதேனும் கூறப்பட்டுள்ளதா?

மேற்கோள்
--------

1. ↑  அகநானூறு 373
2. ↑  தலைவி தனக்குக் கிட்டாதபோது தலைவன் இவ்வாறு கேட்டுக் கலங்குகிறான். குறுந்தொகை 156
**டி. எஸ். சந்தானம்** (T. S. Santhanam, நவம்பர் 8, 1912-ஏப்ரல் 15, 2005) தொழில் துறையிலும், நிதிநிறுவனத் துறையிலும் சிறந்து விளங்கியவர்களில் குறிப்பிடத்தக்கவராவார். இவரின் தந்தை டிவிஎஸ் குழுமங்களின் நிறுவனரான டி. வி. சுந்தரம் அய்யங்கார். தாயார் லட்சுமி அம்மாள். இவர் மதுரையில் கல்வி கற்றார்.

தொழில்
------

1930 இல் இருந்து தந்தையுடன் சேர்ந்து தொழிலில் ஈடுபட்டு வந்தார். சாலைப் போக்குவரத்து, ஆட்டோ மொபைல் உபகரணங்கள் தயாரிப்பு மற்றும் விற்பனை, வங்கித்துறை, நிதித்துறை, காப்பீட்டுத் துறையில் மிகுந்த பட்டறிவு மிக்கவராக இருந்தார். பல வெளிநாடுகளுக்குச் சென்று வந்து தான் கற்ற புதிய தொழில் நுட்பங்களைத் தமது நிறுவனங்களில் புகுத்தியவர். பிரேக்ஸ் இந்தியா, வீல்ஸ் இந்தியா, இந்தியா மோட்டார்ஸ் அண்ட் அக்சசரீஸ் லிமிடெட், சுந்தரம் பைனான்ஸ் ஆகிய நிறுவனங்களின் தலைவராக இருந்தார். தயாரிப்பில் தரத்தைக் கடைபிடித்ததால் இவர் நிறுவனங்களின் தயாரிப்புகளுக்குச் சந்தையில் நல்ல மதிப்பு இருந்தது. இதனால் நிறுவனம் மேலும் வளர்ச்சி கண்டது.

விருது
------

மோட்டார் இந்தியா நிறுவனம் இவருக்கு 1998 ஆம் ஆண்டு ஏப்ரலில் ஆட்டொ மென் இந்தியா விருது வழங்கிக் கௌரவித்தது.

மேலும் பார்க்க
--------------

* தி. வே. சுந்தரம்

மேற்கோள்கள்
-----------

1. ↑  தினமணி தீபாவளி மலர், 999, தலைசிறந்த தமிழர்கள். பக்கம்22

* A man who dreamt big, lived bigger, தி இந்து, நாள்: ஜூன் 6, 2013
* Eminent industrialist T.S. Santhanam passes away, தி இந்து, நாள்: ஏப்ரல் 16, 2005
"விக்கிப்பீடியா கட்டற்ற கலைக்களஞ்சியம் என்ற சொற்கள் வண்ணத்தில் சொற்கள் என்ற அணுகுமுறையுடன் எழுதப்பட்டுள்ளது.
**வண்ணச் சொற்கள்** (*Words in Colour*) என்பது முனைவர் காலேப் கட்டெக்னோவால் கண்டுபிடிக்கப்பட்ட எழுத்தறிவுக்கான ஓர் அணுகுமுறையாகும். முதன்முதலில் 1962 ஆம் ஆண்டில் வண்ணத்தில் சொற்கள் வெளிவந்தன. ஐக்கிய இராச்சியம், அமெரிக்கா போன்ற நாடுகளில் ஒரே நேரத்தில் இது வெளியிடப்பட்டது. பிந்தைய பதிப்புகள் பிரெஞ்சு மொழியிலும் எசுப்பானிய மொழியிலும் வெளியிடப்பட்டன.

வண்ணச் சொற்கள் என்பது ஒரு செயற்கை ஒலியியல் அமைப்பாகும். எழுத்துக்களின் ஒலிப்பு பண்புகளைக் குறிக்க இம்முறை வண்ணத்தைப் பயன்படுத்துகிறது. இந்த அமைப்பு காதுகேளாத குழந்தைகள், வாசிப்புக் குறைபாடுள்ள குழந்தைகளுக்காக பயன்படுத்தப்பட்டது. வண்ணத்தில் கதை படித்தல், வண்ண ஒலிப்புத் திட்டம், ஆங்கில வண்ணக் குறியீடு போன்ற பல வண்ண உதவி கல்வித் திட்டங்களில் வண்ணத்தில் சொற்கள் என்ற அணுகுமுறையும் ஒன்றாகும்.

இதையும் காண்க
-------------

* வாசித்தல்

நூலடைவு
-------

* *Teacher's Guide to Words in Colour* Gattegno.

மேற்கோள்கள்
-----------

1. ↑  Brenda Hopkin (November 1964). "Eight Hours to Literacy". *Schools and College*.
2. ↑   *Words in Colour Catalogue*. The Cuisenaire Company. 1973.
3. 1 2  Stringer, Bobrow and Linn (9 May 2011). "Jacob, a case study of dyslexia in Canada". in Peggy L. Anderson. *International Case Studies of Dyslexia*. Routledge. பக். 119. பன்னாட்டுத் தரப்புத்தக எண்:978-1-136-73592-9.
4. ↑  Sister Caterina, O.P.. *Words in Colour for the Deaf*. Educational Explorers.
5. ↑  *Experiments and Innovations in Education* (Unesco Press) (1–9): 18–20. 1973.

|  |  |
| --- | --- |
| ஆளுமைக் கட்டுப்பாடு: தேசிய இதை விக்கித்தரவில் தொகுக்கவும் | 
* Israel
* United States

 |
வகை நுண்கணிதத்தில்,சார்பு {\displaystyle f\,}, ஒரு இடைவெளியில் உள்ள *x* ≤ *y* மதிப்புகளுக்கு *f*(*x*) ≤ *f*(*y*) என இருந்தால் அந்த இடைவெளியில் அது **கூடும் சார்பாகும்** (*increasing function*). *x* ≤ *y* எனில் *f*(*x*) ≥ *f*(*y*) ஆக இருந்தால் அது அந்த இடைவெளியில் **குறையும் சார்பாகும்.** (*decreasing function*) ஒரு இடைவெளி முழுவதிலும் சார்பு கூடும் சார்பாகவோ அல்லது குறையும் சார்பாகவோ இருந்தால் அச்சார்பு அந்த இடைவெளியில் **ஓரியல்புச் சார்பு** (*monotonic function*) எனப்படும்.

கூடும் சார்பு
-------------

கூடும் சார்பு. (இடப்பக்கமும் வலப்பக்கமும் திட்டமாக கூடும் சார்பு; நடுவில் குறையாத சார்பு.)
மெய்யெண் கணத்தின் உட்கணத்தின் மீது வரையறுக்கப்பட்ட மெய்ச் சார்பு {\displaystyle f\,}:

{\displaystyle f\,} -ன் ஆட்களத்தின் ஒரு இடைவெளியில் {\displaystyle \ x\leq y} என அமையும் அனைத்து *x* மற்றும் *y* களுக்கும் {\displaystyle \ f(x)\leq f(y)} எனில் அந்த இடைவெளியில் {\displaystyle f\,} கூடும் சார்பு. {\displaystyle f\,} வரிசை மாற்றாச் சார்பாக உள்ளது.

எடுத்துக்காட்டு: 

* {\displaystyle \ f(x)=sinx,} இடைவெளி [0, π/2] -ல் கூடும் சார்பு.
* நிகழ்தகவுக் கோட்பாட்டில் சமவாய்ப்பு மாறி *X* -ன் திரள் பரவல் சார்பு:

*FX*(*x*) = P(*X* ≤ *x*) ஒரு கூடும் சார்பு.
ஒரு இடைவெளியில் {\displaystyle \ x<y} என அமையும் அனைத்து *x* மற்றும் *y* களுக்கும் {\displaystyle \ f(x)<f(y)}ஆக அமைந்தால் *திட்டமாக கூடும் சார்பாகும்*.

எடுத்துக்காட்டு: {\displaystyle \ f(x)=x,} ஒரு திட்டமாக கூடும் சார்பு.

குறையும் சார்பு
---------------

குறையும் சார்பு.
{\displaystyle f\,} -ன் ஆட்களத்தின் ஒரு இடைவெளியில் {\displaystyle \ x\leq y} என அமையும் அனைத்து *x* மற்றும் *y* களுக்கும் {\displaystyle \ f(x)\geq f(y)} ஆக அமைந்தால் {\displaystyle f\,} அந்த இடைவெளியில் ஒரு குறையும் சார்பாகும். {\displaystyle f\,} வரிசை மாற்றும் சார்பாக உள்ளது.

எடுத்துக்காட்டு: {\displaystyle \ f(x)=sinx,} [π/2, π] -ல் இறங்கும் சார்பு.

ஒரு இடைவெளியில் {\displaystyle \ x<y} என அமையும் அனைத்து *x* மற்றும் *y* களுக்கும் {\displaystyle \ f(x)>f(y)}ஆக அமைந்தால் *திட்டமாக குறையும் சார்பாகும்*.

ஓரியல்புத்தன்மை
---------------

ஒரு இடைவெளி முழுவதிலும் ஒரு சார்பு கூடும் சார்பாகவோ அல்லது குறையும் சார்பாகவோ இருந்தால் அச்சார்பு அந்த இடைவெளியில் ஓரியல்புச் சார்பு ஆகும்.

சார்பு {\displaystyle f\,}, (*a*, *b*) இடைவெளியில் முழுமையான ஓரியல்புத்தன்மை (absolutely monotonic) கொண்டதாக இருந்தால் அந்த இடைவெளியில் உள்ள அனைத்துப் புள்ளிகளிலும் சார்பின் எல்லா வரிசை வகைக்கெழுக்களும் எதிர்மமாக இல்லாமல் இருக்கும்.

ஓரியல்பற்ற சார்பு.
ஒரு குறிப்பிட்ட இடைவெளி முழுவதும் கூடும் சார்பாகவோ அல்லது குறையும் சார்பாகவோ இல்லாமலிருந்தால் அந்த இடைவெளியில் அச்சார்பு ஓரியல்புத்தன்மையற்றது.

சைன் சார்பின் வரைபடம்.
எடுத்துக்காட்டு: f(x) = sinx, இச்சார்பு [0, π/2] இடைவெளியில் கூடும் சார்பு; [π/2, π] இடைவெளியில் குறையும் சார்பு; ஆனால் [0, π] இடைவெளி முழுவதும் கூடும் சார்பாகவோ அல்லது குறையும் சார்பாகவோ இல்லாததால் இந்த இடைவெளியில் ஓரியல்பற்றது.

வெளி இணைப்புகள்
---------------

* Convergence of a Monotonic Sequence by Anik Debnath and Thomas Roxlo (The Harker School), Wolfram Demonstrations Project.
* Definition of a Monotonic function from Wolfram Alpha
**நைதரசன் ஆக்சைடு** (*Nitrogen Oxide*) அல்லது **நாக்சு** (NOx) என்பது பொதுவாக நைட்ரசனும் ஆக்சிசனும் சேர்ந்து உருவாகும் நைட்ரசன் ஆக்சைடு சேர்மங்களின் சுருக்கப் பெயராகும். குறிப்பாக ஒரு நைட்ரசன் மூலக்கூறும் ஒன்றோ இரண்டோ ஆக்சிசன் மூலக்கூறும் சேர்ந்து உருவாகும் நைட்ரிக் ஆக்சைடு (NO) அல்லது நைட்ரசன் டை-ஆக்சைடு (NO2) என்னும் வேதிச்சேர்மங்களே நாக்சு என்று வழங்கப்பெறும். இவை எரிப்புச் செலுத்தங்களில் (combustion processes), குறிப்பாக உயர்வெப்ப எரிப்புக்களின் போது உருவாகும் தன்மையுடையவை.

* **நைட்ரிக் ஆக்சைடு**, NO
* **நைட்ரசன் டை-ஆக்சைடு**, NO2
* **நைட்ரசு ஆக்சைடு**, N2O
* **டை-நைட்ரசன் டிரை-ஆக்சைடு**, N2O3
* **டை-நைட்ரசன் டெட்ரா-ஆக்சைடு**, N2O4
* **டை-நைட்ரசன் பெண்டா-ஆக்சைடு**, N2O5

இயல்சூழ் (ambient) வெப்ப நிலைகளில் காற்றிலே கலந்திருக்கும் நைட்ரசனும் ஆக்சிசனும் ஒன்றோடு ஒன்று பிணைவதில்லை. ஆனால் தான்நகர்ச்சி வண்டிகளில் உள்ளெரிப்பு எந்திரங்களில் காற்றும் எரிபொருளும் கலந்து எரியும்போது மிக அதிக வெப்பம் உருவாகி, அந்த உயர்வெப்ப நிலைகளில் நைட்ரசனும் ஆக்சிசனும் ஒன்றோடு ஒன்று வேதிவினையாற்றி இணைந்து பலவித நைட்ரசன் ஆக்சைடு சேர்மங்களை உருவாக்குகின்றன. அதனால், வாகன நெரிசல் அதிகம் இருக்கும் பெருநகர்ப்புறங்களில் காற்றில் இந்த நாக்சுச் சேர்மங்களின் கலப்பு அதிகமாக இருக்கும்.

நாக்சு மூலக்கூறுகளும் ஆவியாகும் கரிமச் சேர்வைகளும் சூரிய ஒளியில் வேதிவினையாற்றும்போது சூழல் மாசுபடுகிறது. குறிப்பாக வேனிற்காலங்களில் இந்தப் பிரச்சினை அதிகமாகி, ஆசுத்துமா உள்ளவர்களுக்கும், குழந்தைகளுக்கும், வயதானவர்களுக்கும், மூச்சுத் தொந்தரவுகளும், நுரையீரல் பாதிப்புகளும் ஏற்பட முதன்மைக் காரணிகளாகின்றன.

காற்றிலே கலந்திருக்கும் ஈரப்பதத்தினோடு வேதிவினையாற்றி அமில மழைக்கும் இவை காரணமாகின்றன. கீழ்க்கண்ட சமன்பாட்டின் மூலம் இந்த வேதி வினையைக் குறிக்கலாம்.

2NO2 + H2O → HNO2 + HNO3

நாக்சு தரும் பிரச்சினைகள்
-------------------------

* புவிநிலையில் ஓசோன் உருவாக ஒரு முக்கியமான பொருளாக நாக்சு இருக்கிறது. ஓசோன் மூச்சுத் தொந்தரவுகளை உருவாக்க வல்லது.
* வேதிவினைகளின் வழியாக உருவாகும் நைட்ரேட்டு துகள்களும் நைட்ரசன் டை-ஆக்சைடு இவையும் மூச்சுப் பிரச்சினைகளுக்குத் துணைபோகும் பொருட்கள்.
* அமில மழை பெய்யக் காரணமாகிறது.
* மண்ணுக்கு அதிகச்சத்தாக அமைந்து நீரின் தரம் குறையக் காரணமாக இருக்கிறது.
* சூழ்வெளித் துகள்கள் அதிகரிக்கக் காரணமாயிருந்து, பார்வை மங்கல் பிரச்சினைகளையும் உருவாக்குகிறது.
* நச்சு வேதிப் பொருட்கள் உருவாகக் காரணமாக இருக்கிறது.
* புவி வெப்பத்திற்கு ஒரு முக்கிய காரணியாக இருக்கிறது.

நாக்சும், அதன் வேதிவினைச் சேர்மங்களும் காற்றிலே பரவக் கூடியவை என்பதால், அவை உருவாகும் இடங்களில் மட்டுமின்றி அவற்றை ஒட்டியுள்ள பிற பகுதிகளிலும் மேற்கண்ட பிரச்சினைகளைப் பார்க்கலாம். அதனால், நாக்சைக் குறைக்கும் முறைகளை அது உருவாகும் இடத்தில் மட்டுமின்றி, அதனை ஒட்டிய சுற்றுப் பகுதி முழுவதும் கையாள வேண்டும்.

வெளி இணைப்புகள்
---------------

NOx - How nitrogen oxides affect the way we live and breathe
**ஓர்க்** (ஆங்கில மொழி: *Orc*) என்பது ஆங்கில எழுத்தாளர் ஜே. ஆர். ஆர். டோல்கீன் என்பவரால் த லோட் ஒவ் த ரிங்ஸ் என்ற புதின புத்தகத்தில் உருவாக்கப்பட்ட ஒரு தீய சக்தி கனவுருப்புனைவு கதாபாத்திரம் ஆகும். இது பூதம் போன்ற ஒரு கற்பனையான மனித உருவம் கொண்ட அசுரன் ஆகும். இவர்கள் உருவத்தில் மனிதனளவில் இருந்தாலும் மிகவும் மிருகத்தனமான, ஆக்ரோஷமான, அருவருக்கத்தக்க தோற்றம் உடையவர்களாக் உள்ளனர். இந்த பூதங்கள் கருணையுள்ள குட்டிச்சாத்தான்களுடன் அடுக்கடி சண்டை யிடுகின்றனர் மற்றும் ஒரு தீய சக்திக்கு சேவை செய்கிறது, இருப்பினும் அவர்கள் மனித ஒழுக்க உணர்வைப் பகிர்ந்து கொள்கிறார்கள். சில முரண்பாடான தோற்றக் கதைகளில், இவர்கள் குட்டிச்சாத்தான்களின் சிதைந்த இனம் என்று ஒரு கருத்து உள்ளது.

இந்த ஓர்க் என்ற பெயர்களைக் கொண்ட புராண அரக்கர்களை பண்டைய பழைய ஆங்கிலக் கவிதையான பேவுல்ப் மற்றும் ஆரம்பகால நவீன கவிதைகள் மற்றும் வடக்கு ஐரோப்பிய நாட்டுப்புறக் கதைகள் மற்றும் விசித்திரக் கதைகளில் காணலாம். அத்துடன் 1860களின் நடுப்பகுதியில் சார்லஸ் கிங்ஸ்லியின் இரண்டு புதினங்களில் கனவுருப்புனைவு உயிரினங்களின் பட்டியல்களில் ஓர்க் இனம் தோன்றியுள்ளது.

* பல கதைகளில் பல கதைகளில்
* ஓர்க்கின்ஓர்க்கின்
* தோற்றம்தோற்றம்

சான்றுகள்
---------

1. ↑  "Orc". *Cambridge Dictionary*. 26 January 2020 அன்று பார்க்கப்பட்டது.
2. ↑  Ibata, David (12 January 2003). "'Lord' of racism? Critics view trilogy as discriminatory". *The Chicago Tribune*. .

| த காபிட்டு |
| --- |
| 

| * பா
* உ
* தொ
*த காபிட்டு* |
| --- |
| 
* ஜே. ஆர். ஆர். டோல்கீன்
* ஹொபிட்
* மத்திய-பூமி

 |
| கதாபாத்திரங்கள் | 
* பில்போ பாக்கின்சு
* விசார்ட்சு
	+ காண்டால்ப்பு
	+ ரடகாஸ்ட்டு
* டோவ்
	+ தோரின் ஓக்கன்ஷீல்ட்
	+ பாலின்
* பூதம்
* துறோல்
* கோலும்
* ஈகல்
* பியோர்ன்
* எல்வு
	+ எல்ரோன்டு
	+ திரான்டுயல்
* சிமாக்கு
* பார்டு த போமேன்
* சௌரோன்

 |
| இடங்கள் | 
* எரியடோர்
	+ த ஷைர்
	+ ரிவெண்டெல்
* ரோவனியன்
	+ மிர்க்வூட்
	+ எஸ்கரோத்
	+ லோன்லி மலை

 |
| தழுவல்கள் | 

|  |  |
| --- | --- |
| வானொலி | 
* த காபிட்டு (1968)

 |
| திரைப்படம் | 

|  |
| --- |
| 
* த காபிட்டு (1967)
* த காபிட்டு (1977)
* த காபிட்டு(1985)
* பீட்டர் ஜாக்சனின் தொடர்
	+ அன் அன்எக்ஸ்பெக்டட் ஜெர்ன்னி (2012)
	+ த டெசோலேசன் ஆப் சிமாக் (2013)
	+ த பாட்டிலே ஆப் த பைவ் அர்மிசு (2014)

 |

 |
| நிகழ்பட ஆட்டங்கள் | 
* த காபிட்டு (1982)
* த காபிட்டு (2003)
* லெகோ த காபிட்டு (2014)
* த காபிட்டு (2016)

 |

 |
| 
* Category Category

 |

 |

  



|   **த லோட் ஒவ் த ரிங்ஸ் கற்பனை உயிரினங்கள்** | ஏனைய மோதிரங்களை ஆளும் மாய மோதிரம் |
| --- | --- |
| ஹொபிட்  | ஓர்க் | எல்வ் | மனிதர்  | என்ட்  | டோவ் | துறோல் | விசார்ட்  |
**ஓருலைத் தொகுப்புமுறை** *(One-pot synthesis)* என்பது வேதியியல் வினையின் செயல்திறனை மேம்படுத்துவதை இலக்காகக் கொண்ட ஒரு தயாரிப்பு உத்தியாகும். இவ்வுத்தியின்படி, ஒரு வினைபடுபொருள் ஒரே குடுவையில் அடுத்தடுத்த வேதிவினைகளுக்கு உட்படுத்தப்படுகிறது. இவ்வகையான ஓருலை தயாரிப்பு முறை வேதியியலர்களால் விரும்பப்படுகிறது. ஏனெனில் மிகநீண்ட பிரித்தெடுக்கும் செயல்முறையையும், இடைநிலை வேதிச்சேர்மங்களைத் தூய்மைப்படுத்தவும் செலவிடப்படும் நேரத்தைக் குறைத்து, அவர்களால் மேலும் உற்பத்தியை அதிகரிக்கும் செயல்முறையில் ஈடுபடமுடியும்.

திரோப்பினோன் தயாரிக்க உதவும் மொத்தத் தொகுப்புமுறை அல்லது காசுமான் இண்டோல் தொகுப்புமுறை, இத்தகைய ஓருலை தொகுப்புமுறைக்கு சரியான உதாரணமாகும்.ஓசெல்டாமிவிர் [1] போன்ற பன்முக முப்பரிமான மையங்களைக் கொண்ட சிக்கலான சேர்மங்களை உற்பத்தி இலக்காகக் கொண்டு ஓரு வரிசையொழுங்கில் ஓருலை தொகுப்புமுறையைப் பயன்படுத்த முடியும்.

இம்முறை ஒட்டுமொத்தமாகத் தேவைப்படும் படிநிலைகளின் எண்ணிக்கையை கணிசமாக சுருக்குகிறது. இதனால் முக்கிய வணிக பாதிப்புகளையும் ஏற்படுத்துகிறது.

வினையாக்கிகள் அனைத்தையும் ஒரேநேரத்தில் உலையில் சேர்த்து மேற்கொண்டு எந்தச் செயலையும் செய்யாமல் இருப்பதால், ஓருலை தொகுப்புமுறையானது ஒடுக்கத் தொகுப்புமுறை என்றும் அழைக்கப்படுகிறது.

இப்படிப்பட்ட ஒரு செயல்முறையில் [2], 3-என்-தோசிலமினோபீனால் **I** உடன் அக்ரோலீன் **II** வினைபுரிந்து ஐதராக்சில் குழு பதிலீடு செய்யப்பட்ட குயினோலினை **III** செயல் மற்றும் இடைநிலைகள் ஏதுமின்றி நான்கு வரிசையொழுங்கு படிநிலைகளில் அளிக்கிறது [3]

ஓருலைத் தொகுப்புமுறையில் 7-ஐதராக்சிகுயினோலின் தயாரித்தல்

மேற்கோள்கள்
-----------

1. ↑  Ishikawa, H.; Suzuki, T.; Hayashi, Y. (2009). "High-yielding synthesis of the anti-influenza neuramidase inhibitor (-)-oseltamivir by three "one-pot" operations". *Angewandte Chemie International Edition in English* **48** (7): 1304–1307. doi:10.1002/anie.200804883. பப்மெட்:19123206.
2. ↑  Cameron, M.; Hoerrner, R. S.; McNamara, J. M.; Figus, M.; Thomas, S. (2006). "One-Pot Preparation of 7-Hydroxyquinoline". *Organic Process Research & Development* **10** (1): 149. doi:10.1021/op0501545.
3. ↑  The addition of acrolein (blue) is a Michael reaction catalyzed by N,N-diisopropylamine, the presence of எத்தனால் converts the ஆல்டிகைடு group to an acetal but this process is reversed when ஐதரோகுளோரிக் காடி is introduced (red). The enolate reacts as an electrophile in a பிரீடல்-கிராப்ட்சு வினை with ring-closure. The மதுசாரம் group is eliminated in presence of பொட்டாசியம் ஐதராக்சைடு (green) and when in the final step the reaction medium is neutralized to காரகாடித்தன்மைச் சுட்டெண் 7 (magenta) the tosyl group is eliminated as well.

.